stanford-oval/wikipedia huggingface dataset:
ทรี.ทู.วัน
ประวัติ

ทรี.ทู.วัน เป็นศิลปินรุ่นที่ 2 จากค่ายกามิกาเซ่ โดยได้เปิดตัวครั้งแรก พร้อมกันกับกลุ่มศิลปินรุ่น 2 กลุ่มอื่น ๆ ในเดือน มีนาคม พ.ศ. 2553 ในเพลง "KamiKaze Wave" ก่อนที่จะปล่อยจะปล่อยซิงเกิลแรกของวง "เขย่า (3.2.1 Shake it ah!)" ในเดือนเมษายน ปีเดียวกัน ก่อนที่จะแจ้งเกิดอย่างเต็มตัวกับซิงเกิลที่ 2 "แค่ที่รัก (My Boo)" ในเดือนมิถุนายน พร้อมกับเปิดตัวในคอนเสิร์ต "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดียมหัวหมาก จากนั้นจึงมีเพลงฮิตตามออกมาอีกหลายเพลง เช่น "ไม่มีใครผ่านมาทางนี้" "ไม่ต้องให้ทั้งโลกรักเรา" และ "มีอีกไหม (Want More Shawty)" ซึ่งได้สร้างกระแสความนิยมให้กับทางวงได้อย่างกว้างขวาง
ในเดือน พฤษภาคม พ.ศ. 2554 ได้ออกอัลบั้มแรกของวง ชื่อว่า "Dirty" เปิดตัวด้วยซิงเกิลแรก "Dirty Party" และ "ปล่อยให้ผ่านพัดไป"
ต่อมา ในปี พ.ศ. 2556 ทางวงได้ออกอัลบั้มใหม่ ใช้ชื่อว่า "มันDay" เปิดตัวซิงเกิลแรก "รักต้องเปิด (แน่นอก) [Splash Out]" โดยได้นักร้องลูกทุ่งสาว ใบเตย อาร์สยาม มาร่วมรับเชิญ Featuring ในเพลงด้วย ซึ่งเป็นเพลงที่ประสบความสำเร็จและสร้างชื่อเสียงให้กับวงเป็นอย่างมาก ตัวเพลงได้เป็นกระแสยอดนิยมในเว็บไซต์ YouTube โดยมียอดเข้าชมวิดีโอเปิดตัวในวันแรกสูงถึง 3 แสน 5 หมื่นครั้ง และเพิ่มขึ้นสูงมากถึง 1 ล้านครั้ง ภายในเวลา 2 วัน นับจากวันแรกที่เผยแพร่  ซึ่งปัจจุบัน เพลงนี้มียอดเข้าชมรวมแล้วมากกว่า 175 ล้านครั้ง หลังจากนั้นจึงมีการโปรโมตเพลงต่างๆของอัลบั้มนี้ เช่นเพลง "เธอมีเขา (White Flag)" ซึ่งก็สร้างกระแสตอบรับได้ดี มียอดเข้าชมวิดีโอมากกว่า 30 ล้านครั้ง จากนั้นในปีถัดมา ก็ได้ปล่อยเพลง "Me Too" และเพลง "ไชโย (Cheers!)" ซึ่งได้กระแสตอบรับดีเช่นกัน
ในปี 2558 ทรี.ทู.วัน ได้ประกาศย้ายค่าย จาก Kamikaze ไปยังค่าย Yes Music ในสังกัดเครืออาร์เอส
ในวันที่ 11 กุมภาพันธ์ 2559 กวินท์ ดูวาล ได้ให้สัมภาษณ์กับหนังสือพิมพ์ ดาราเดลี่ กับข่าวลือปัญหาภายในวงต่างๆที่ออกมาหลายครั้งก่อนหน้านี้ พร้อมเปิดใจว่า ตนมีปัญหากับเพื่อนในวงจริง และบอกว่าตนนั้นได้หมดสัญญากับทางค่ายเพลงเป็นที่เรียบร้อยแล้ว ส่วนทางด้าน ทีเจ ก็ได้สัมภาษณ์กับหนังสือพิมพ์ ดาราเดลี่ กับประเด็นดังกล่าว พร้อมบอกว่าตนจะไม่ต่อสัญญากับทางค่าย เพราะเพื่อนสมาชิกในวงก็ไม่มีใครต่อสัญญาเช่นกัน ส่วน ป็อบบี้ ก็ได้สัมภาษณ์กับหนังสือพิมพ์ว่า ตนรู้สึกเซ็งกับเรื่องราวนี้ และบอกว่าอยากให้เคลียร์กัน พร้อมบอกว่าสัญญาของตนนั้นได้ไปคุยปรึกษากับผู้ใหญ่ในค่ายแล้ว และยังคงรับงานละครอยู่เหมือนเดิม ซึ่งในท้ายที่สุดแล้ว ทรี.ทู.วัน ก็ได้แยกตัวจากกันนับตั้งแต่นั้น
ปัจจุบันนี้ ทีเจ เป็นศิลปินเดี่ยวอิสระ ทำเพลงด้วยตัวเอง ใช้ชื่อว่า UrboyTJ
ป็อปปี้ ได้ออกจากวงการและผันตัวไปเป็นแอร์โฮสเตส
ส่วน กวินท์ เข้ารับราชการทหาร 2 ปี ปัจจุบันได้เป็นศิลปินเดี่ยว ใช้ชื่อใหม่ว่า Gavin.D
อดีตสมาชิก > กวิน

ชื่อจริง: กวินท์ ดูวาล (Gavin Duval)
วันเกิด: 19 เมษายน พ.ศ. 2536 (31 ปี)
มหาวิทยาลัย: มหิดล (Mahidol University International College) คณะ Bachelor of Administration (B.B.A) หลักสูตรบริหารธุรกิจบัณฑิต เอกวิชาการตลาด (Marketing)
ตำแหน่งในวง: นักร้องนำ,แร็ปเปอร์นำ,นักเต้นนำ,ภาพลักษณ์ของวง
อดีตสมาชิก > กวิน > ผลงาน

แสดงในมิวสิกวิดีโอ (คาราโอเกะ) เพลง "เหงามาเหงาไป (That's Fair)" ของ หวาย
แสดงในมิวสิกวิดีโอ (คาราโอเกะ) เพลง "รักฉันมั้ย (Do You Love Me)" ของ หวาย
แสดงในมิวสิกวิดีโอ เพลง "รักแท้จะตามหาเธอ (Destiny)" ร้องโดยนักร้องทุกคนใน kamikaze
ร่วม Featuring เพลง "ความเจ็บไม่มีเสียง (Silence)" ของ ขนมจีน
เป็นส่วนหนึ่งในการเขียนเพลง "ทิ้งเขาซะ (Leave Him)" ของ K-OTIC
รับเชิญ ในละคร "บันทึกรักซุปเปอร์สตาร์"
ละคร "ตะวัน วันไร้แสง"
ร่วม Featuring เพลง "รักสามเรา" ร่วมกับ ขนมจีน และ หวาย
ร่วม Featuring เพลง "รักฉันทำไม (For What?)" ของ หวาย
แสดงในมิวสิกวิดีโอ เพลง "หน้าตาดีไม่มีแฟน" ของ เนโกะ จัมพ์
พิธีกร รายการ "KamiKaze ยู แชนแนล"
ปี พ.ศ. 2564 ละคร "ลวงฆ่าล่ารัก" (ดีมาก โปรดักชั่น/PPTVHD36) รับบทเป็น
อดีตสมาชิก > กวิน > ผลงานเพลงเดี่ยว

ไม่ไหวหลบไป (It Hide)
จบที่เธอ
อดีตสมาชิก > กวิน > ผลงานเพลงร่วมกับศิลปินอื่น

"จับย่อ" ชิน ชินวุฒ x กวินท์ ดูวาล (2560)
"เกาะสวาทหาดสวรรค์" Gavin.D x D Gerrard
อดีตสมาชิก > กวิน > ชีวิตส่วนตัว

ด้านชีวิตส่วนตัว สมรสกับ พรรณทิพา อรุณวัฒนชัย (ปุ้มปุ้ย) และมีบุตรชายด้วยกัน 1 คน มีชื่อว่า ไซอัลบลู สกาย ดูวาล[ต้องการอ้างอิง]
อดีตสมาชิก > ทีเจ

ชื่อจริง: จิรายุทธ ผโลประการ (Jirayut Paloprakarn) ปัจจุบันเป็น ศิลปินเดี่ยว ใช้ชื่อว่า UrboyTJ
วันเกิด: 20 สิงหาคม พ.ศ. 2535 (32 ปี)
มหาวิทยาลัย: Bangkok University International College คณะ Business English
ตำแหน่งในวง: แร็ปเปอร์หลัก,นักร้องเสริม,นักเต้นหลัก
อดีตสมาชิก > ทีเจ > ผลงาน

แสดงในมิวสิกวิดีโอเพลง "ฉันเป็นแฟนเธอแล้ว" ของ หวาย
แสดงในมิวสิกวิดีโอเพลง "ไม่รักเธอ (Love You No More)" ของ หวาย
แสดงในมิวสิกวิดีโอ เพลง "รักแท้จะตามหาเธอ (Destiny)" ของ KamiKaze
ร่วม Featuring เพลง "ฉันเป็นแฟนเธอแล้ว" ของ หวาย
แสดงในมิวสิกวิดีโอเพลง "ภาพติดตา (Flashback)" ของ Black Jack จารุพงศ์ กล้วยไม้งาม ร่วมกับ กวาง the face วรรณปิยะ ออมสินนพกุล
ร่วม Featuring เพลง "Sexy Bad Girl" ของ พายุ
ร่วม Featuring เพลง "ไม่รักเธอ (Love You No More)" ของ หวาย
ร่วม Featuring เพลง "Go La La (Game Of Life 2010)" ของ P.O.I
ร่วม Featuring เพลง "ไม่เป็นไร (All Good) ft. TJ 3.2.1 ของ Timethai
ทำเรียบเรียงและทำนอง (Arranged & Composed) เพลง "ถูกหรือผิด (Right or Wrong)" ของ หวาย
ทำเรียบเรียงและทำนอง (Arranged & Composed) เพลง "ไม่คิดแต่รู้สึก (Maybe)" ของ เฟย์ ฟาง แก้ว
แต่ง Rap เพลง "Kamikaze Wave" ของ Kamikaze
Co-Music Director Concert "The Idol Battle Concert"
Co-Music Director Concert "Waii Play Girl Party Concert"
Co-Music Director Concert "3.2.1 Shake It Ah Concert"
ทำเรียบเรียงและทำนอง (Arranged & Composed) เพลง "ไม่ต้องให้ทั้งโลกรักเรา (No Need)" ของ 3.2.1
ทำเรียบเรียงและทำนอง (Arranged & Composed) เพลง "Reverse" ของ XIS
ทำเรียบเรียงและทำนอง (Arranged & Composed) เพลง "I Like That Boy" ของ กิ๊บซี่ กิ๊บซ่า เกิร์ลลี่ เบอร์รี่
ทำเรียบเรียงและทำนอง (Arranged & Composed) เพลง "ทิ้งเขาซะ (Leave Him)" ของ K-OTIC
ร่วม Featuring เพลง "รักฉันทำไม (For What)" ของ หวาย
ร่วม Featuring เพลง "เธอไม่ขอก็จะรัก" ของ Black Jack
พิธีกร รายการ "KamiKaze ยู แชนแนล"
สร้างทำนองเพลง "รักต้องเปิด (แน่นอก) [Splash Out]" ของ 3.2.1
อดีตสมาชิก > ทีเจ > ผลงานเพลงเดี่ยว ในนาม UrboyTJ

เพลง "เค้าก่อน (Rebound)"
เพลง "วายร้าย (Villain) Ft. SD Thaitanium"
เพลง "คิดดัง UrboyTJ feat. Amp"
เพลง "Beautiful"
เพลง "เอาดีดีดิ Ft. Twopee"
เพลง "Sorry"
เพลง "จิ๊กโก๋ (Jiggo)" UrboyTJ x DABOYWAY
เพลง "ไม่ได้มาเล่นๆ (No Lie)" UrboyTJ  ft.Fucking Hero & Poppy
เพลง "จีบ (Jeeb)" ร่วมกับ Arthur
เพลง "ไม่อยากฟัง" ร่วมกับ Mindset
เพลง "รังเกียจกันไหม (Do You Mind?)"
อดีตสมาชิก > ทีเจ > เพลงที่ร่วมรับเชิญ

"ไม่เป็นไร - Lipta"
"This Is For You - Mindset"
"ฟ้าสีจาง (Time Lapse) - Owlet Lounge"
"อย่าเพิ่งใจร้าย - The Mousses ร่วมกับ UrboyTJ"
"มีแฟนแล้ว - โอ๊ต ปราโมทย์ ร่วมกับ UrboyTJ"
อดีตสมาชิก > ป๊อปปี้

ชื่อจริง: ชัชชญา ส่งเจริญ (Chatchaya Songcharoen)
วันเกิด: 16 ธันวาคม พ.ศ. 2537 (30 ปี)
การศึกษา คณะวิทยาศาสตร์  สาขาเคมีประยุกต์  ภาคอินเตอร์  จุฬาลงกรณ์มหาวิทยาลัย
ตำแหน่งในวง:  นักร้องเสียงหลัก,ลีดเดอร์
อดีตสมาชิก > ป๊อปปี้ > ผลงาน

แสดงในมิวสิกวิดีโอ (คาราโอเกะ) เพลง "ดูไม่ดี (All On Me)" ของ K-OTIC
แสดงในมิวสิกวิดีโอ (คาราโอเกะ) เพลง "เหงาปาก (Alone)" ของ K-OTIC
แสดงในมิวสิกวิดีโอ เพลง "รักแท้จะตามหาเธอ (Destiny)" ของ KamikaZe
ร่วม Featuring เพลง "เหงาแต่ไม่ง่าย (I Ain't Easy)" ของ P.O.I
ร่วม Featuring เพลง "รักฉันทำไม (For What)" ของ หวาย
พิธีกร รายการ "KamiKaze World ยู แชนแนล และ จีเอ็มเอ็ม 25"
ร่วมแสดงละคร "ลุ้นรักข้ามรั้ว" ทางช่อง 8
ร่วม Featuring เพลง "ไม่ได้มาเล่นๆ (No Lie)" ร่วมกับ ฟักกลิ้ง ฮีโร่ ของ ทีเจ
ละคร "กามเทพซ่อนกล" รับบท แพตตี้ ทางช่อง 3
ผลงานเพลง > อัลบั้มปกติ

| รายละเอียดอัลบั้ม | รายชื่อเพลง |
| --- | --- |
 ชื่อ: 3.2.1 (The First Mini Album)  ประเภท: ซีดี  วางจำหน่าย: 26 พฤษภาคม พ.ศ. 2554  สังกัด:กามิกาเซ่:  เขย่า (3.2.1 Shake it ah) (14 พ.ค 2553,Youtube)  แค่ที่รัก (My Boo) (2 ก.ค 2553,Youtube)  ไม่มีใครผ่านมาทางนี้ (Pause) (17 ต.ค 2553,Youtube)  ไม่ต้องให้ทั้งโลกรักเรา (No Need) (27 ม.ค 2554,Youtube)  มีอีกไหม (Want More Shawty) (25 พ.ค 2554,Youtube)
 ชื่อ: Dirty (The 1st Single Album)  ประเภท: ดิจิตอล อัลบั้ม  วางจำหน่าย: 2555  สังกัด:กามิกาเซ่:  Dirty Party  ปล่อยให้ผ่านพัดไป (Let It Go)  ปล่อยให้ผ่านพัดไป (Let it easy version)  Dirty Party (Inst.)  ปล่อยให้ผ่านพัดไป (Let It Go) (Inst.)  ปล่อยให้ผ่านพัดไป (Let it easy version) (Inst.)
 ชื่อ: มันDay (The 2nd Mini Album)  ประเภท: ดิจิตอล อัลบั้ม  วางจำหน่าย:  สังกัด:กามิกาเซ่:  รักต้องเปิด (แน่นอก) [Splash Out] (Feat.ใบเตย อาร์สยาม)  เธอมีเขา (White Flag)  เวลาเรามีเท่ากัน (Hourglass)  Me Too  ด้วยความ "คิดไม่ถึง" (เพลงที่ไม่ได้ปล่อย)
 ชื่อ: โคตะระมัน Day (The Compilation Album)  ประเภท: CD+DVD Karaoke  วางจำหน่าย:3 เมษายน พ.ศ. 2557  สังกัด:กามิกาเซ่:  Me too  รักต้องเปิด (แน่นอก) (Splash Out) (Feat.ใบเตย อาร์สยาม)  เธอมีเขา (White Flag)  เวลาเรามีเท่ากัน (Hourglass)  Dirty Party  ปล่อยให้ผ่านพัดไป (Let it go)  เขย่า (3.2.1 Shake it ah)  มีอีกไหม (Want more shawty)  ไม่มีใครผ่านมาทางนี้ (Pause)  ไม่ต้องให้ทั้งโลกรักเรา (No Need)  แค่ที่รัก (My Boo)  ปล่อยให้ผ่านพัดไป (Let it easy version)  รักต้องเปิด (แน่นอก) (Splash Out) (Feat.ใบเตย อาร์สยาม) Ver.Remix  รักต้องเปิด (แน่นอก) (Splash Out) (Feat.ใบเตย อาร์สยาม) Ver.สามช่า  เธอมีเขา (White Flag) (Demo Version) | CD Only
 ชื่อ: Chaiyo (Single)  ประเภท: ซิงเกิล  วางจำหน่าย:  สังกัด:กามิกาเซ่:  ไชโย (Cheers!)  ไชโย (Cheers!) (Inst.)
ผลงานเพลง > อัลบั้มโปรเจกต์พิเศษ sevendays2 ( ป๊อบปี้ )

| รายละเอียดอัลบั้ม | รายชื่อเพลง |
| --- | --- |
 SEVENDAYS2  ปี: พ.ศ. 2555  สังกัด: กามิกาเซ่  วันวางแผงอัลบั้ม::  Angry Boo  แค่ไม่พูดว่ารัก.. ไม่ใช่ไม่รัก (เพลงที่ไม่ได้ปล่อย)
ผลงานเพลง > ซิงเกิ้ล

พ.ศ.2567 ผูกพันต้องลา Gavin:d Ft. Urboy&Poppy
ผลงานเพลง > ผลงานร่วม

| รายละเอียดอัลบั้ม | รายชื่อเพลง |
| --- | --- |
I Love KamiKaze #2 ประเภท: ซีดี  วางจำหน่าย: มิถุนายน 2553  สังกัด: KamiKaze:  KamiKaze Wave  Love Villa (Feat. 2 High)  ไม่ใช่อิจฉา (Jealous)ur  เรื่องของเรา (อย่าบอกเขาเลย) Secret  เขย่า (3.2.1 Shake it ah)  ห่างกันสักพัก (Break)  เถียง (Feat. Kaew FFK)  มีฉันเป็นอะไร  Baby Boy (Feat. Koen K-OTIC)  ไม่เคยถูกรักเลย  บอกเขาว่าเราไม่ใช่เพื่อนกัน  เหงาปาก (alone)
I Love KamiKaze #3 ประเภท: ซีดี  ปี: พ.ศ. 2553  สังกัด: กามิกาเซ่:  แค่ที่รัก (My Boo)  Morning Kiss  ไม่ชอบผู้ชาย (I don't like boy)  หลงทาง (Blinded)  ผิดที่เขา (Who Cares)  ฉากเรียกน้ำตา (Sad Scene)  เจ็บเพราะเขาเหงาเพราะเธอ (Cross Roads)  ดูไม่ดี (All on me)  ไม่มีใครผ่านมาทางนี้ (Pause)  Message  อยากลืมว่าเป็นเพื่อนเธอ (Blank)  ห้าม (Stop it)
I Love KamiKaze 4 You ประเภท ซีดี  ปี: พ.ศ. 2554  สังกัด: กามิกาเซ่:  ทิ้งเขาซะ (Leave Him)  ไม่ได้อกหัก (Deception)  ความเจ็บไม่มีเสียง (Silence) Feat. Gavin 3.2.1  คนขี้ลืม ไม่ลืมเธอ (Forgetful)  ไวต่อความรู้สึก (Sensitive)  มีอีกไหม (Want More Shawty)  Reverse  คิดก่อนทิ้ง (One Last Chance)  แข่งกับน้ำตา (Hold)  ไม่มีเธอก็ยังมีฉัน (Over You)  พลิกล๊อกที่หัวใจ (Unexpected)
KamiKaze Loveเว่อร์ Project รู้สึกได้ แม้ไม่ได้ยิน (รวมศิลปินกามิกาเซ่) ปี: พ.ศ. 2554  สังกัด: กามิกาเซ่:  รักเธอ ทุกวินาที (Every Minute)  ใช่เธอ (It’s you)  เพื่อนที่ไม่รู้ใจ (Like a Maze)  รักสามเรา (Trilogy)
 I LOVE KAMIKAZE’S DESTINY ปี: พ.ศ. 2555  สังกัด: กามิกาเซ่  วันวางแผง ธันวาคม พ.ศ. 2555:  รักแท้จะตามหาเธอ  (Destiny)  ถามไม่คิด (Silly  Question)  มีอะไรอีกมั้ยที่ลืมบอก (Top Secret)  Ab (แอ๊บ)  ตัดใจไม่ลงและคงไม่ยอม (Refuse)  รักพาตัว (Kidnap)  หน้าตาดีไม่มีแฟน  เปล่าเจ้าชู้  Honey, I hate you  Dirty Party  วัยรุ่นครั้งเดียว  ไม่มีทางไม่มีเธอ (Always Da One)  เลิกกันนะ (Enough)  คนดีนาทีสุดท้าย  Angry Boo  เพื่อน (Friends)
ผลงานเพลง > คอนเสิร์ต

| คอนเสิร์ต |
| --- | --- | --- | --- |

| ชื่อคอนเสิร์ต | วันที่แสดง | สถานที่แสดง |  |
| KamiKaze Wave Concert | 26 มิถุนายน พ.ศ. 2553 | อินดอร์ สเตเดียม หัวหมาก |  |
| The idol battle concert | 24 กรกฎาคม พ.ศ. 2553 | รอยัล พารากอน ฮอลล์ สยามพารากอน |  |
| One-2-Call! present WAII Playgirl party concert เป็นแขกรับเชิญ | 9 ตุลาคม พ.ศ. 2553 | เซ็นเตอร์พอยท์ เพลย์เฮาส์ แอท เซ็นทรัลเวิลด์ |  |
| โยเกิร์ตดัชชี่ Presents 3.2.1 Shake it ah Concert | 18 มีนาคม พ.ศ. 2554 | เซ็นเตอร์พอยท์ เพลย์เฮาส์ แอท เซ็นทรัลเวิลด์ |  |
| KamiKaze Loveเว่อร์ Concert | 30 กรกฎาคม พ.ศ. 2554 | รอยัล พารากอน ฮอลล์ สยามพารากอน |  |
| KAMIKAZE THE 5th DESTINY CONCERT | 13 ตุลาคม พ.ศ. 2555 | รอยัล พารากอน ฮอลล์ สยามพารากอน |  |
| RS Meeting Concert Return 2013 เป็นแขกรับเชิญ | 18-19 พฤษภาคม พ.ศ. 2556 | อิมแพ็ค อารีน่า เมืองทองธานี |  |
| KamiKaze K Fight Concert | 13 ตุลาคม พ.ศ. 2556 | รอยัล พารากอน ฮอลล์ สยามพารากอน |  |
| KAMIKAZE แดนซ์เนรมิต Concert | 4 ตุลาคม พ.ศ. 2557 | รอยัล พารากอน ฮอลล์ สยามพารากอน |  |
| 10 ปี ว่าน โซโลอิสท์ อะโลนเวร่า คอนเสิร์ต ตอน คนดีศรีขาวจ๋อง  ทีเจurboytj เป็นแขกรับเชิญ | 20 สิงหาคม พ.ศ. 2559 | อิมแพ็ค อารีน่า เมืองทองธานี |  |
รางวัล

| ปี พ> ศ. | รางวัล | สาขารางวัล | ผลการตัดสิน |
| --- | --- | --- | --- |
| 2555 | เซเวนทีนชอยส์อวอร์ดส 2012 | กลุ่มศิลปินกับเพลงที่โดนที่สุดในรอบปี | ได้รับรางวัล |
| 2556 | เพลพาร์คมิวสิกอวอร์ดส 2013 | เพลงเต้นยอดนิยม | ได้รับรางวัล |
| 2556 | เกิด อวอร์ด ครั้งที่ 2 | เกิดมาป็อป | เสนอชื่อเข้าชิง |
| 2557 | เอ็มไทยท็อปทอล์กอะเบาต์ 2014 | ศิลปินที่ถูกกล่าวถึงมากที่สุด | ได้รับรางวัล |
| 2557 | เดอะกีต้าร์แม็กซ์อวอด์ส 2014 | ศิลปินบอยแบนด์ & เกิร์ลกรุ๊ป ที่ดีที่สุด | ได้รับรางวัล |
แหล่งข้อมูลอื่น

เว็บไซต์หลักของแฟนคลับ เก็บถาวร 2011-01-28 ที่ เวย์แบ็กแมชชีน
3.2.1 ที่เฟซบุ๊ก
แฟนคลับทีเจ เก็บถาวร 2010-10-30 ที่ เวย์แบ็กแมชชีน
แฟนคลับป็อปปี้ เก็บถาวร 2011-02-08 ที่ เวย์แบ็กแมชชีน
แฟนคลับกวิน เก็บถาวร 2011-01-28 ที่ เวย์แบ็กแมชชีน
ทีเจ ที่เอกซ์ (ทวิตเตอร์)
ป๊อปปี้ ที่เอกซ์ (ทวิตเตอร์)
กวิน ที่เอกซ์ (ทวิตเตอร์)
กามิกาเซ่ ที่เอกซ์ (ทวิตเตอร์)
ilovekamikaze.com[ลิงก์เสีย]
youtube ส่วนตัวของทีเจ
อินสตาแกรมส่วนตัวของทีเจ
เฟซบุ๊คแฟนเพจของทีเจ
อินสตาแกรมส่วนตัวของป๊อปปี้
เฟซบุ๊คแฟนเพจของป๊อปปี้
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์
ทฤษฎีสัมพัทธภาพพิเศษ

ทฤษฎีสัมพัทธภาพพิเศษ (อังกฤษ: special relativity) ถูกเสนอขึ้นในปี ค.ศ. 1905 โดยอัลเบิร์ต ไอน์สไตน์ ในบทความของเขาที่มีชื่อว่า "พลศาสตร์ไฟฟ้าของวัตถุซึ่งเคลื่อนที่ (On the Electrodynamics of Moving Bodies)" สามศตวรรษก่อนหน้านั้น หลักสัมพัทธภาพของกาลิเลโอกล่าวไว้ว่า การเคลื่อนที่ด้วยความเร็วคงที่ทั้งหมดเป็นการสัมพัทธ์ และไม่มีสถานะของการหยุดนิ่งสัมบูรณ์และนิยามได้ คนที่อยู่บนดาดฟ้าเรือคิดว่าตนอยู่นิ่ง แต่คนที่สังเกตบนชายฝั่งกลับบอกว่า ชายบนเรือกำลังเคลื่อนที่ ทฤษฎีของไอน์สไตน์รวมหลักสัมพัทธภาพของกาลิเลโอเข้ากับสมมติฐานที่ว่า ผู้สังเกตทุกคนจะวัดอัตราเร็วของแสงได้เท่ากันเสมอ ไม่ว่าสภาวะการเคลื่อนที่เชิงเส้นด้วยความเร็วคงที่ของพวกเขาจะเป็นอย่างไร
ทฤษฎีนี้มีข้อสรุปอันน่าประหลาดใจหลายอย่างซึ่งขัดกับสามัญสำนึก แต่สามารถพิสูจน์ได้ด้วยการทดลอง ทฤษฎีสัมพัทธภาพพิเศษล้มล้างแนวคิดของปริภูมิสัมบูรณ์และเวลาสัมบูรณ์ของนิวตันโดยการยืนยันว่า ระยะทางและเวลาขึ้นอยู่กับผู้สังเกต และรับรู้เวลากับปริภูมิต่างกันขึ้นอยู่กับผู้สังเกต มันนำมาซึ่งหลักการสมมูลของสสารและพลังงาน ซึ่งสามารถแสดงเป็นสมการชื่อดัง E=mc2 เมื่อ c คืออัตราเร็วของแสง ทฤษฎีสัมพัทธภาพพิเศษสอดคล้องกับกลศาสตร์นิวตันในสำนึกทั่วไปและในการทดลองเมื่อความเร็วของสิ่งต่าง ๆ น้อยมากเมื่อเทียบกับอัตราเร็วแสง
ทฤษฎีนี้เรียกว่า "พิเศษ" เนื่องจากมันประยุกต์หลักสัมพัทธภาพกับกรอบอ้างอิงเฉื่อยเท่านั้น ไอน์สไตน์พัฒนาทฤษฎีสัมพัทธภาพทั่วไปโดยประยุกต์หลักสัมพัทธภาพให้ใช้ทั่วไป กล่าวคือ ใช้ได้กับทุกกรอบอ้างอิง และทฤษฎีดังกล่าวยังรวมผลของความโน้มถ่วง ทฤษฎีสัมพัทธภาพพิเศษไม่ได้รวมผลของความโน้มถ่วง แต่มันสามารถจัดการกับความเร่งได้
ถึงแม้ว่าทฤษฎีสัมพัทธภาพจะทำให้เกิดการสัมพัทธ์กันของปริมาณบางอย่าง เช่น เวลาซึ่งเรามักคิดว่าเป็นปริมาณสัมบูรณ์เนื่องจากประสบการณ์ในชีวิตประจำวัน ถึงกระนั้นมันก็มีปริมาณบางอย่างที่เป็นปริมาณสัมบูรณ์ทั้ง ๆ ที่เราคิดว่ามันน่าจะเป็นปริมาณสัมพัทธ์ กล่าวให้ชัดคือว่า อัตราเร็วของแสงจะเท่ากันสำหรับทุกผู้สังเกต แม้ว่าพวกเขาจะเคลื่อนที่สัมพัทธ์กันก็ตาม ทฤษฎีสัมพัทธภาพแสดงให้เห็นว่า c ไม่ใช่แค่ความเร็วของปรากฏการณ์ที่เรียกว่า แสง เท่านั้น แต่ยังเป็นค่าพื้นฐานที่เชื่อมปริภูมิกับเวลาเข้าด้วยกัน กล่าวโดยเจาะจงคือว่า ทฤษฎีสัมพัทธภาพยืนยันว่าไม่มีวัตถุใดเคลื่อนที่เร็วเท่ากับแสงได้
สมมติฐาน

บทความหลัก: สมมติฐานของทฤษฎีสัมพัทธภาพพิเศษ (Einstein Postulate)
สมมติฐานข้อแรก - หลักสัมพัทธภาพอย่างพิเศษ - กฎทางฟิสิกส์ย่อมเหมือนกันในทุกกรอบอ้างอิงเฉื่อย กล่าวอีกนัยหนึ่งคือ ไม่มีกรอบอ้างอิงพิเศษใด ๆ
สมมติฐานข้อที่สอง - ความไม่แปรเปลี่ยนของ c - อัตราเร็วของแสงในสุญญากาศเป็นค่าคงที่สากล (c) ซึ่งไม่ขึ้นอยู่กับการเคลื่อนที่ของแหล่งกำเนิดแสงนั้น
พลังของทฤษฎีไอน์สไตน์เกิดขึ้นจากวิธีที่เขาได้มาซึ่งผลลัพธ์อันน่าตื่นตระหนกและดูจะไม่น่าถูกต้องจากข้อสมมุติง่าย ๆ สองอย่างซึ่งค้นพบจากการสังเกต ผู้สังเกตพยายามวัดอัตราเร็วของแสงที่แผ่ออกมา พบว่าได้คำตอบเท่าเดิมไม่ว่าผู้สังเกตหรือองค์ประกอบของระบบวัดจะเคลื่อนที่อย่างไร
ความบกพร่องของกรอบอ้างอิงสัมบูรณ์

หลักสัมพัทธภาพ ซึ่งกล่าวว่าไม่มีกรอบอ้างอิงที่อยู่กับที่ นั้นสืบเนื่องมาจากกาลิเลโอ และถูกรวมเข้ากับฟิสิกส์ของนิวตัน อย่างไรก็ตาม ในช่วงปลายศตวรรษที่ 19 การมีอยู่ของคลื่นแม่เหล็กไฟฟ้าทำให้นักฟิสิกส์เสนอแนวคิดว่า เอกภพเต็มไปด้วยสารที่รู้จักในนาม "อีเทอร์" ซึ่งทำตัวเป็นตัวกลางยามที่การสั่นของคลื่นเคลื่อนไป อีเทอร์ถูกตั้งขึ้นเพื่อการมีกรอบอ้างอิงสัมบูรณ์ต้านกับหลักที่ว่าอัตราเร็วของกรอบอ้างอิงใด ๆ สามารถวัดได้ กล่าวอีกอย่างคือ อีเทอร์เป็นสิ่งเดียวที่ถูกตรึงหรือไม่เคลื่อนที่ในเอกภพ อีเทอร์ถูกสมมุติให้มีคุณสมบัติอันอัศจรรย์: มันยืดหยุ่นพอที่จะรองรับคลื่นแม่เหล็กไฟฟ้า และคลื่นนั้นต้องสามารถมีการกระทำกับสสาร ในขณะที่ตัวอีเทอร์เองต้องไม่มีความต้านทานในการเคลื่อนที่สำหรับวัตถุที่ทะลุผ่านมันไป ผลการทดลองต่าง ๆ รวมทั้งการทดลองของไมเคิลสันและเมอร์เลย์ ชี้ให้เห็นว่าโลก 'อยู่กับที่' -- ซึ่งเป็นอะไรที่ยากจะอธิบายได้ เพราะโลกอยู่ในวงโคจรรอบดวงอาทิตย์ ผลลัพธ์อันสละสลวยของไอน์สไตน์ล้มล้างแนวคิดเรื่องอีเทอร์และการอยู่นิ่งสัมบูรณ์ ทฤษฎีสัมพัทธภาพพิเศษถูกเขียนขึ้นไม่ใช่แค่ถือว่ากรอบอ้างอิงเฉพาะใด ๆ นั้นพิเศษ แต่ว่าในสัมพัทธภาพ กรอบหนึ่ง ๆ ต้องสังเกตพบกฎทางฟิสิกส์แบบเดียวกันโดยไม่ขึ้นอยู่กับความเร็วของผู้สังเกต กล่าวให้ชัดคือ อัตราเร็วของแสงในสุญญากาศต้องวัดได้ c เสมอ แม้ว่าจะวัดโดยระบบต่าง ๆ ซึ่งเคลื่อนที่ด้วยความเร็วต่าง ๆ (แต่คงที่)
ผลสรุป

ไอน์สไตน์ได้กล่าวไว้ว่าผลที่ตามมาของทฤษฎีสัมพัทธภาพพิเศษสามารถหาได้จากการพิจารณาการแปลงแบบลอเรนซ์
การแปลงเหล่านี้ รวมทั้งทฤษฎีสัมพัทธภาพพิเศษ นำไปสู่การทำนายลักษณะกายภาพที่ต่างไปจากกลศาสตร์นิวตันเมื่อความเร็วสัมพัทธ์มีค่าเทียบเคียงอัตราเร็วแสง อัตราเร็วแสงนั้นมากกว่าทุกสิ่งที่มนุษย์เคยประสบ จนทำให้ผลบางอย่างซึ่งทำนายจากหลักการสัมพัทธ์นั้นจะขัดกับสัญชาตญาณตั้งแต่แรก:
การยืดออกของเวลา - เวลาที่ล่วงไประหว่างเหตุการณ์สองอย่างนั้นไม่แปรเปลี่ยนจากผู้สังเกตหนึ่งไปยังผู้สังเกตหนึ่ง แต่มันขึ้นอยู่กับความเร็วสัมพัทธ์ของกรอบอ้างอิงของผู้สังเกต (ตัวอย่างเช่น ปัญหา twin paradox ซึ่งพูดถึงฝาแฝดซึ่งคนหนึ่งบินไปกับยานอวกาศซึ่งเคลื่อนที่ไปด้วยความเร็วใกล้แสง แล้วกลับมาพบว่าแฝดของเขาที่อยู่บนโลกมีอายุมากกว่า)
สัมพัทธภาพของความพร้อมกัน - เหตุการณ์สองอย่างเกิดขึ้นในที่ที่ต่างกันสองแห่งอย่างพร้อมกันสำหรับผู้สังเกตหนึ่ง อาจไม่พร้อมกันสำหรับผู้สังเกตคนอื่น (ความบกพร่องของความพร้อมกันสัมบูรณ์)
การหดสั้นเชิงลอเรนซ์ - มิติ (เช่น ความยาว) ของวัตถุเมื่อวัดโดยผู้สังเกตคนหนึ่งอาจเล็กลงกว่าผลการวัดของผู้สังเกตอีกคนหนึ่ง (ตัวอย่างเช่น ladder paradox เกี่ยวข้องกับบันไดยาวซึ่งเคลื่อนที่ด้วยอัตราเร็วใกล้แสงและเข้าเก็บในห้องซึ่งเล็กกว่า)
การรวมความเร็ว - ความเร็ว (และอัตราเร็ว) ไม่ได้ 'รวม' กันง่าย ๆ ยกตัวอย่างเช่นถ้าจรวดลำหนึ่งกำลังเคลื่อนที่ด้วยอัตราเร็ว ⅔ ของอัตราเร็วแสงสัมพัทธ์กับผู้สังเกตคนหนึ่ง แล้วจรวดก็ปล่อยมิสไซล์ที่มีอัตราเร็วเท่ากับ ⅔ ของอัตราเร็วแสงสัมพัทธ์กับจรวด มิสไซล์ไม่ได้มีอัตราเร็วมากกว่าอัตราเร็วแสงสัมพัทธ์กับผู้สังเกต (ในตัวอย่างนี้ ผู้สังเกตจะเห็นมิสไซล์วิ่งไปด้วยอัตราเร็ว 12/13 ของอัตราเร็วแสง)
ความเฉื่อยกับโมเมนตัม - เมื่อความเร็วของวัตถุเข้าใกล้อัตราเร็วแสง วัตถุจะเร่งได้ยากขึ้นและยากขึ้นเรื่อย ๆ
การสมมูลของมวลและพลังงาน, E=mc2 - มวลและพลังงานสามารถแปลงกลับกันไปมา และมีบทบาทเทียบเท่ากัน (ตัวอย่างเช่น แรงโน้มถ่วงของแอปเปิลที่กำลังหล่น ส่วนหนึ่งเกิดจากพลังงานจลน์ของอนุภาคย่อยซึ่งประกอบเป็นแอปเปิลขึ้นมา)
กรอบอ้างอิง ระบบพิกัด และการแปลงแบบลอเรนซ์

ทฤษฎีสัมพัทธภาพขึ้นอยู่กับ "กรอบอ้างอิง" กรอบอ้างอิงคือจุดในปริภูมิที่อยู่นิ่ง หรือเคลื่อนที่ด้วยความเร็วคงที่ จากตำแหน่งซึ่งสามารถวัดได้ตามแกน 3 แกน นอกจากนี้ กรอบอ้างอิงยังมีนาฬิกาซึ่งกำลังเคลื่อนที่ไปกับกรอบอ้างอิงซึ่งใช้ในการวัดเวลาของเหตุการณ์
เหตุการณ์ คือสิ่งที่เกิดขึ้นโดยสามารถระบุเป็นเวลาและตำแหน่งเดี่ยว ๆ ในปริภูมิสัมพัทธ์กับกรอบอ้างอิง: นั่นคือ "จุด" ในปริภูมิ-เวลา เนื่องจากอัตราเร็วแสงมีค่าคงที่ในแต่ละกรอบอ้างอิงและทุก ๆ กรอบ พัลส์ของแสงจึงสามารถใช้วัดระยะทางได้อย่างแม่นยำและกลับมาเมื่อครั้งที่เหตุการณ์เกิดขึ้นไปยังนาฬิกา ถึงแม้ว่าแสงจะใช้เวลากลับมาหานาฬิกาหลังจากที่เหตุการณ์ได้เกิดขึ้นแล้วก็ตาม
ยกตัวอย่างเช่น การระเบิดของประทัดสามารถเป็น "เหตุการณ์" ได้ เราสามารถระบุเหตุการณ์ได้อย่างสมบูรณ์ด้วยใช้พิกัด ปริภูมิ-เวลา 4 มิติ: เวลาที่เหตุการณ์เกิดขึ้น และตำแหน่ง 3 มิติจากตำแหน่งอ้างอิง เรียกกรอบอ้างอิงนี้ว่า S
ในทฤษฎีสัมพัทธภาพ เรามักต้องการคำนวณตำแหน่งของจุดจากตำแหน่งอ้างอิงอีกอันหนึ่ง
สมมุติเรามีกรอบอ้างอิงที่สอง คือ S' ซึ่งมีแกนพิกัดและนาฬิกาวางตัวทับกันกับระบบของ S ที่เวลาเป็นศูนย์ แต่กรอบอ้างอิงที่สองกำลังเคลื่อนที่ด้วยความเร็วคงที่  v\, เทียบกับกรอบอ้างอิง S ไปตามแกน  x\,
เนื่องจากไม่มีกรอบอ้างอิงสัมบูรณ์ในทฤษฎีสัมพัทธภาพ แนวคิดเรื่อง 'การเคลื่อนที่' จึงไม่ได้มีอยู่อย่างชัดเจน จากที่ทุกสิ่งย่อมเคลื่อนที่เทียบกับกรอบอ้างอิงอื่นเสมอ แทนที่โดย กรอบสองกรอบใด ๆ ที่เคลื่อนที่ด้วยอัตราเร็วเท่ากัน ในทิศทางเดียวกันจะเรียกว่า การเคลื่อนที่ร่วม ดังนั้น S และ S' จึงไม่ได้เป็นการเคลื่อนที่ร่วมกัน
กำหนดให้ เหตุการณ์ เกิดขึ้นในพิกัดปริภูมิ-เวลา  (t,x,y,z)\, ในระบบ S และในพิกัด  (t',x',y',z')\, ในระบบ S' จากนั้นการแปลงแบบลอเรนซ์ระบุว่าพิกัดทั้งสองสัมพันธ์กันดังนี้:
เมื่อ  \gamma \equiv {\frac {1}{\sqrt {1-v^{2}/c^{2}}}} เรียกว่า Lorentz factor และ  c คือ อัตราเร็วแสง ในสุญญากาศ
พิกัด  y\, และ  z\, ไม่ได้รับผล แต่แกน  x\, และ  t\, นั้นผสานกันในสูตรการแปลง โดยการแปลงนี้สามารถเข้าใจได้ด้วย การหมุนแบบไฮเพอร์โบลิก
ปริมาณซึ่งไม่แปรเปลี่ยนภายใต้การแปลงแบบลอเรนซ์รู้จักกันในนาม Lorentz scalar
ความพร้อมกัน

จากสมการที่หนึ่งของการแปลงแบบลอเรนซ์ในเทอมผลต่างของพิกัด จะได้
เห็นได้ชัดว่าเหตุการณ์สองอย่างที่พร้อมกันในกรอบอ้างอิง S (คือ  \Delta t=0\,) นั้นไม่จำเป็นต้องเกิดขึ้นพร้อมกันในอีกกรอบอ้างอิงหนึ่งซึ่งในที่นี้ก็คือ กรอบอ้างอิง S' (คือ  \Delta t'=0\,) เหตุการณ์ทั้งสองนั้นจะเกิดขึ้นพร้อมกันในกรอบอ้างอิง S'ด้วยก็ต่อเมื่อเหตุการณ์เหล่านั้นเกิดขึ้น ณ ตำแหน่งเดียวกันในกรอบอ้างอิง S (คือ  \Delta x=0\,)
การยืดออกของเวลา และการหดสั้นของความยาว

ดูเพิ่ม: twin paradox
จากการเขียนการแปลงแบบลอเรนซ์และอินเวอร์สในเทอมผลต่างของพิกัด เราจะได้
และ
สมมุติว่าเรามีนาฬิกาซึ่งอยู่นิ่งในกรอบอ้างอิง S เสียงติ๊กสองติ๊กของนาฬิกาวัดโดยที่  \Delta x=0 ถ้าเราต้องการรู้ความสัมพัทธ์ระหว่างเวลากับเสียงติ๊ก ซึ่งวัดโดยระบบอ้างอิงทั้งสอง เราสามารถใช้สมการแรกและพบว่า
นี่แสดงให้เห็นว่า ช่วงเวลา  \Delta t' ระหว่างเสียงนาฬิกาสองติ๊กที่วัดในกรอบอ้างอิงซึ่ง 'เคลื่อนที่' S' นั้นโตกว่าช่วงเวลา \Delta t ระหว่างเสียงนาฬิกาสองติ๊กที่วัดในกรอบอ้างอิงในกรอบที่หยุดนิ่งเทียบกับนาฬิกานั้น ปรากฏการณ์ดังกล่าวเรียกว่า การยืดออกของเวลา (ข้อสังเกต: การวัดเวลาระหว่างสองเหตุการณ์ใด ๆ จะต้องวัดที่ตำแหน่งในปริภูมิเดิมเสมอเทียบกับกรอบอ้างอิงนั้น ๆ คือ  \Delta x=0 ในกรอบอ้างอิง S หรือ  \Delta x'=0 ในกรอบอ้างอิง S' :ผู้แปล)
เช่นเดียวกัน สมมุติเรามีไม้วัดวางนิ่งอยู่ในกรอบอ้างอิง S ในระบบนี้ ความยาวของไม้สามารถเขียนเป็น  \Delta x ถ้าเราต้องการหาความยาวของไม้นี้โดยวัดในกรอบอ้างอิงซึ่ง 'เคลื่อนที่' S' เราต้องมั่นใจว่าวัดระยะ  x' ที่ตำแหน่งปลายไม้อย่างพร้อมกันในกรอบอ้างอิง S' หรือพูดอีกอย่างก็คือ การวัดต้องให้  \Delta t'=0ซึ่งเราสามารถรวมหลักการนี้เข้ากับสมการที่สี่เพื่อหาความสัมพันธ์ระหว่างความยาว  \Delta x กับ  \Delta x' ได้เป็น:
นี่แสดงว่าความยาว  \Delta x' ของไม้ซึ่งวัดในกรอบอ้างอิงซึ่ง 'เคลื่อนที่' S' สั้นกว่าความยาว  \Delta x ในกรอบที่อยู่นิ่งเทียบกับตัวไม้เอง ปรากฏการณ์นี้เรียกว่า การหดสั้นของความยาว หรือ การหดสั้นแบบลอเรนซ์ (ข้อสังเกต: การวัดความยาวระหว่างสองตำแหน่งในปริภูมิจะต้องวัดที่เวลาเดียวกันเสมอเทียบกับกรอบอ้างอิงนั้น ๆ คือ  \Delta t=0 ในกรอบอ้างอิง S หรือ  \Delta t'=0 ในกรอบอ้างอิง S' :ผู้แปล)
ผลการยืดหดเหล่านี้ไม่ใช่เพียงภาพปรากฏเท่านั้น แต่มันสัมพันธ์อย่างชัดเจนกับวิธีในการวัดช่วงเวลาระหว่างเหตุการณ์ 'ร่วมตำแหน่ง' และระยะทางระหว่างเหตุการณ์ที่เกิดขึ้นอย่างพร้อมกัน